Indian Bengali sizzling Meat Cooking Recipes


Mile sur mera tumhara
Contact Admin
About me

.



















Free
Bengali
Fonts
Downloa








Indian Meat Recipes, How to Cook Meat
Indian Bengali sizzling cooking recipe site is providing you the information on how to cook meat Indian Bengali style. You'll find some of the most unique and interesting recipes here! You will learn how to cook a multitude of delicious Food mostly simple & easy. I believe cooking is an art & you add spice, salt & oil according to your liking; most of it is everyday cooking.

খাসির কোরমা
উপকরণ: খাসির মাংস এক কেজি, আদাবাটা এক টেবিল-চামচ, দারচিনি বড় চার টুকরা, তেজপাতা দুটি, লবণ দুই চা-চামচ, ঘি আধা কাপ, কাঁচা মরিচ আটটি, কেওড়া দুই টেবিল-চামচ, তরল দুধ দুই টেবিল-চামচ, পেঁয়াজবাটা সিকি কাপ, রসুনবাটা দুই চা-চামচ, এলাচি চারটি, টক দই আধা কাপ, চিনি চার চা-চামচ, দেশি পেঁয়াজকুচি আধ কাপ, লেবুর রস এক টেবিল-চামচ, জাফরান আধা চা-চামচ, (দুই টেবিল-চামচ তরল দুধে ভিজিয়ে ঢেকে রাখুন)।
প্রণালি: মাংস টুকরো করে ধুয়ে জল ঝরিয়ে নিন। সব বাটা মসলা, গরম মসলা, টক দই, সিকি কাপ ঘি ও লবণ দিয়ে মেখে হাত ধোয়া পানি দিয়ে ঢেকে মাঝারি আঁচে চুলায় বসিয়ে দিন। মাংস সেদ্ধ না হলে আরও জল দিন।জল অর্ধেক টেনে গেলে কেওড়া ও কাঁচা মরিচ দিয়ে আবার হালকা নেড়ে ঢেকে দিন। ১৫ থেকে ২০ মিনিট পর পাশের চুলায় বাকি ঘি গরম করে পেঁয়াজকুচি সোনালি রং করে ভেজে মাংসের হাঁড়িতে দিয়ে বাগার দিন। তারপর চিনি দিয়ে নেড়ে ঢেকে দিন। পাঁচ মিনিট পর ঢাকনা খুলে দুধে ভেজানো জাফরান ওপর থেকে ছিটিয়ে দিয়ে আরও পাঁচ মিনিট ঢেকে রাখুন। তারপর ঢাকনা খুলে লেবুর রস দিয়ে হালকা নেড়ে আঁচ একেবারে কমিয়ে তাওয়ার ওপর ঢেকে প্রায় ২০ মিনিট থেকে আধা ঘণ্টার মতো দমে রাখুন। যখন কোরমা মাখা মাখা হয়ে বাদামি রং হবে এবং মসলা থেকে তেল ছাড়া শুরু করবে, তখন নামিয়ে পরিবেশন।
শিকমপুরি কাবা
উপকরণঃ  খাসির মাংসের কিমা-৫০০ গ্রাম, চানা ডাল-১/৪ কাপ, সাদা তেল-২ টেবিল চামচ, ছোট এলাচ-৬টা, লবঙ্গ-৪টে, কাবাব চিনি-১/২ চা চামচ
দারচিনি-২ ইঞ্চি, শাহ জিরে-১/২ চা চামচ, পেঁয়াজ-১০০ গ্রাম, রসুন-২০ কোয়া, লাল লঙ্কা গুঁড়ো-১ চা চামচ, হলুদ গুঁড়ো-১/২ চা চামচ, ধনেপাতা কুচি-২ টেবিল চামচ, পুদিনা পাতা কুচি-২ টেবিল চামচ, কাঁচা লঙ্কা-২টো, দই-২৫০ গ্রাম(জল ঝরানো), গোলমরিচ গুঁড়ো-১ চা চামচ l
প্রণালীঃ একটা হাঁড়িতে তেল গরম করে ছোট এলাচ, লবঙ্গ ও জিরে ফোড়ন দিন। মাঝারি আঁচে নেড়ে নিয়ে কিমা দিন। এবার পেঁয়াজ, রসুন, চানা ডাল, লাল লঙ্কা গুঁড়ো, হলুদ গুঁড়ো ও নুন দিন। কিছুক্ষণ নেড়ে নিয়ে ধনেপাতা কুচি, পুদিনা পাতা কুচি, কাঁচা লঙ্কা কুচি দিয়ে ভাল করে নাড়তে থাকুন। ২ কাপ জল দিয়ে ফোটাতে থাকুন যতক্ষণ না ডাল পুরো সেদ্ধ হয়ে জল শুকিয়ে আসছে।মাংস পুরো সেদ্ধ হয়ে গেলে আগুন থেকে নামিয়ে ঠান্ডা করে নিন। ব্লেন্ডারে দিয়ে ভাল করে ব্লেন্ড করে নিন। এবারে দই, পেঁয়াজ, কাঁচা লঙ্কা, ধনেপাতা, পুদিনা পাতা ও গোলমরিচ গুঁড়ো একসঙ্গে ফেটিয়ে নিন। এবারে হাতের তালুতে কিমা পেস্ট নিয়ে চ্যাপ্টা করে মাঝখানে দই দিন। চারপাশ থেকে কিমা পেস্ট দিয়ে ঢেকে ৩/৪ ইঞ্চি পুরু প্যাটিস তৈরি করুন।
কড়াইতে তেল গরম করে কাবাব ৩-৪ মিনিট বাদামি করে ভেজে তুলুন।
মাংস খিচুড়ি
উপকরণ : পোলাও’র চাল ৬ কাপ, মসুরের ডাল আধা কাপ, মুগ ডাল আধা কাপ, মাংস ১ কেজি, পেঁয়াজ কুঁচি ১ কাপ, আদা বাটা ২ টেবিল চামচ, রসুন বাটা ২ টেবিল চামচ, জিরা গুড়া ১ চা চামচ, শুকনা মরিচ গুড়া ১ বা দেড় চা চামচ (ঝাল কতখানি খেতে চান সেইভাবে দেবেন), হলুদ গুড়া ২ চা চামচ, জয়ত্রী বাটা আধা চা চামচ, জয়ফল বাটা এক চিমটি, গরম মশলা (এলাচি কয়েকটা, দারুচিনি কয়েক পিস), লবণ স্বাদমতো, ভিনেগার ১ চা চামচ অথবা লেবুর রস ২ চা চামচ (গোশত নরম করার জন্য), কয়েকটা আস্ত কাঁচামরিচ, তেল দেড় কাপ, পানি
প্রণালী : পাতিলে তেল গরম করে পেঁয়াজ কুচি ও কয়েকটা কাঁচামরিচ ভেজে নিন। এবার এক এক করে উপকরণের সকল মসলা দিয়ে দিন। শুরুতে আদা বাটা, রসুন বাটা দিন। এবার গুড়া মশলা গুলো দিয়ে দিন। এরপর বাকি মসলা দিয়ে কিছুক্ষণ নেড়ে এককাপ জল দিয়ে ঢেকে দিন। তেল উপরে উঠে আসা পর্যন্ত অপেক্ষা করুন। এখন মাংস দিয়ে দিন। দুইকাপ জল দিন। ভিনেগার বা লেবুর রস দিয়ে দিন। ঢাকনা দিয়ে রান্না করুন। মাঝে মাঝে ঢাকনা তুলে উলটে দিন। এবার ফ্রাইপ্যানে অল্প তেল দিয়ে চাল, ডাল কিছুক্ষণ ভেজে নিন। মাংসের সঙ্গে চাল আর ডাল ভালোমতো মেশান। এবার জল দিন। পানির পরিমাণ হবে চালের উপরে এক ইঞ্চির মত। পানি শুকিয়ে এলে ঢাকনা তুলে কাঠের চামচ দিয়ে যত্ন করে খিচুড়ি উল্টে-পাল্টে চুলার আঁচ কমিয়ে দিন। ১০ মিনিট পর নামান। সালাদ/ আচার দিয়ে পরিবেশন করুন।
মাটন পায়া:
উপকরণ : খাসির পায়া ২ কেজি, কর্নফ্লাওয়ার ২০ গ্রাম, রসুন ১০০ গ্রাম, পেঁয়াজ ৫০০ গ্রাম, মরিচ ১০টি, আদা ১০ গ্রাম, চিলি সস ১০০ গ্রাম, এলাচি ৫ গ্রাম, লবণ পরিমাণমতো, গোলমরিচ ১ টেবিল চামচ, তেল ৫০ গ্রাম।
প্রস্তুত প্রণালি : খাসির পায়া পরিষ্কার করে ধুয়ে ছোট ছোট করে নিতে হবে। এরপর একটি পাত্রে জল নিয়ে এতে পায়া দিতে হবে। তারপর পেঁয়াজ, রসুন, আদা, গোলমরিচ, গরম মসলা (এলাচি), মরিচ কুচি দিয়ে ২-৩ ঘণ্টা রান্না করতে হবে। যখন পায়া নরম হয়ে আসবে তখন চিলি সস এবং কর্নফ্লাওয়ার দিতে হবে গাঢ় করার জন্য। লবণ ও গোলমরিচ দিতে হবে পরিমাণমতো। তারপর গরম গরম পরিবেশন করতে পারেন।
খাসির মাংস
উপকরণ : খাসির রানের নলির হাড়সহ মাংস ১০ টুকরা (দেড় কেজি), লবণ পরিমাণমতো, বড় আলু (৪ টুকরা করা কাটা) ৪টি, ঘি এক কাপের সামান্য বেশি, পেঁয়াজবাটা আধা কাপ, মাওয়া ২ টেবিল-চামচ, আদাবাটা ২ টেবিল-চামচ, এলাচ ৪টি, রসুনবাটা ১ চা-চামচ, দারচিনি ৪ টুকরা, ধনেবাটা ১ চা-চামচ, তেজপাতা ২টি, পেস্তাবাটা ১ টেবিল-চামচ, মিষ্টি দই ২ টেবিল-চামচ, পোস্তদানা বাটা ১ টেবিল-চামচ, পেঁয়াজকুঁচি ২ কাপ, দুধ ১ কাপ, জায়ফল-জয়ত্রির গুঁড়া আধা চা-চামচ, কাঁচামরিচ ৮-১০টি, গরম মসলার গুঁড়া ১ চা-চামচ, সদা গোলমরিচ গুঁড়া ১ চা-চামচ, গোলাপজল ১ চা-চামচ, টকদই ১ কাপ, সাদা গোলমরিচের গুঁড়া ১ চা-চামচ।
প্রণালী : মাংস, পেঁয়াজবাটা, আদাবাটা, রসুনবাটা, ধনেবাটা, সাদা গোলমরিচের গুঁড়া, জায়ফল-জয়ত্রির গুঁড়া, টকদই সিকি কাপ ও ঘি দিয়ে ভালোভাবে মাখিয়ে ১ ঘণ্টা রাখতে হবে। এরপর এতে লবণ, দারচিনি, এলাচ, তেজপাতা দিতে হবে। ১ কাপ ঘি গরম করে পেঁয়াজ বাদামি করে ভেজে, মসলা মাখানো মাংস দিয়ে কষাতে হবে। মাংস কয়েকবার কষিয়ে আলু দিয়ে দিন। এবার ১ কাপ গরম জল দিয়ে ঢেকে দিন। ফুটে উঠলে মিষ্টি দই, দুধ, পোস্তদানা বাটা, পেস্তাবাটা দিতে হবে। মাংস সেদ্ধ হয়ে ঝোল কমে এলে কাঁচামরিচ, গরম মসলার গুঁড়া দিয়ে কিছুক্ষণ রেখে নামাতে হবে।
শাহি কাঠি কাবাব :
উপকরণ : মাংসের কিমা ২ কাপ, আদা বাটা ১ চা-চামচ, রসুন বাটা আধা চা-চামচ, পেঁপে বাটা ১ টেবিল চামচ, কাজুবাদাম বাটা ১ টেবিল চামচ, কিশমিশ বাটা ১ টেবিল চামচ, পেঁয়াজ বেরেস্তা ২ টেবিল চামচ, বাদামকুচি ১ চা-চামচ, কাঁচা মরিচ কুচি ১ টেবিল চামচ, লবণ স্বাদমতো, ডিম ১িট, জয়ফল-জয়ত্রী গুঁড়া আধা চা-চামচ, কর্নফ্লাওয়ার ১ টেবিল চামচ, কাঠি কয়েকটা। ভাজার জন্য ঘি ৩ টেবিল চামচ ও তেল ১ টেবিল চামচ।
প্রণালি : কিমার সঙ্গে সব উপকরণ মেখে কাঠিতে জড়িয়ে নিন। এবার কড়াইয়ে ঘি ও তেল গরম করে ভেজে নিন।
আচার মাংস
উপকরণঃখাসির মাংস ১ কেজি, পেঁয়াজ মাঝারি ৫টা ৪টুকরো করা, রসুন ১ টেবিল চামচ, আদা দেড় টেবিল চামচ, জিরাগুঁড়ো ১ টেবিল চামচ ধনেগুঁড়ো ১ টেবিল চামচ, হলুদ দেড় চা চামচ, মরিচ ২ চা চামচ, গরম মসলা, তেজপাতা ২টি, তেল পরিমাণমতো, আমের আচার ২ টেবিল চামচ, লবণ পরিমাণমতো
প্রণালীঃমাংস ধুয়ে সব উপকরণ একসঙ্গে মাখিয়ে পরিমাণমতো তেল দিয়ে চুলায় কম আঁচে ঢেকে দিন।মাঝে মাঝে নেড়ে দিন।মাংস ভালোভাবে কষানো হলে ১ কাপ জল দিন।কম আঁচেই রাখুন।সেদ্ধ হয়ে তেল উপরে উঠলে নামিয়ে নিন।ভালো লাগলে লাইক ও শেয়ার করে বন্ধুদের দেখার সুযোগ করে দিন।।
খাসির মাংসের কারি
উপকরণ : খাসির মাংস ১ কেজি, আদা বাটা ১ টেবিল চামচ, রসুন বাটা ১ টেবিল চামচ, হলুদ গুঁড়া ১ চা চামচ, মরিচ গুঁড়া ১ চা চামচ, লবণ পরিমাণমতো, তেল আধা কাপ, কাঁচা মরিচ ৪-৫টি, গরম মসলা ৪-৫টি, পেঁয়াজ বাটা আধা কাপ।
প্রস্তুত প্রণালি : চুলায় পাত্র গরম হলে তেল দিন। তেল গরম হলে মসলা, পেঁয়াজ বাটা কষিয়ে মাংস দিন। এরপর হলুদ, মরিচ লবণ দিন। ২ থেকে ৩ ঘণ্টা রান্না করুন। ৪ থেকে ৫ কাপ গরম জল রান্নার সময় ব্যবহার করুন। মাংস মাখা মাখা হয়ে এলে তেলের ওপরে উঠলে নামিয়ে নিন।
খাসির ঝাল মাংস
উপকরণ : খাসির মাংস ১ কেজি, ছোট আলু ১৫টি, টক দই আধা কাপ, আদা বাটা ১ টেবিল চামচ, রসুন বাটা ১ টেবিল চামচ, মরিচের গুঁড়া ২ টেবিল চামচ, এলাচি ৩টি, দারুচিনি ৪-৫টি, তেজপাতা ৩টি, ধনের গুঁড়া ১ চা-চামচ, হলুদের গুঁড়া ১ চা-চামচ, পেঁয়াজের কুচি আধা কাপ, তেল আধা কাপ, লবণ পরিমাণমতো, জিরার গুঁড়া ১ চা-চামচ, কাঁচা মরিচ ৪-৫টি।
প্রণালি : খাসির মাংসগুলো কেটে ধুয়ে টক দই দিয়ে ২০ মিনিট রেখে দিতে হবে। এরপর আদা বাটা, রসুন বাটা ও লবণ মাখিয়ে আরও ১৫ মিনিট রেখে দিতে হবে। পাত্রে তেল গরম করে তাতে পেঁয়াজের কুচি ভেজে বাদামি করতে হবে। এবার এর মধ্যে আবার আদা বাটা, রসুন বাটা, মরিচের গুঁড়া, ধনে গুঁড়া, হলুদের গুঁড়া, এলাচি, দারুচিনি, তেজপাতা ও লবণ একসঙ্গে মিশিয়ে সামান্য জল দিয়ে ভালোভাবে মসলাগুলো কষিয়ে নিতে হবে। ছোট আলুগুলো আগেই সেদ্ধ করে নিতে হবে। এবার কষানো মসলায় ছোট আলু ও মাংসগুলো ঢেলে দিন। সামান্য জল দিয়ে সেদ্ধ করতে দিন। জল কমে এলে তাতে জিরার গুঁড়া ও কাঁচা মরিচ দিয়ে আবার ঢেকে দিন। ভুনা ভুনা হলে নামিয়ে ফেলুন।
ফ্রেঞ্চ কাটলেট
উপকরণ: মাংসের কিমা ৫০০ গ্রাম, জায়ফল-জইত্রি, শাহী জিরা বাটা ১ টেবিল চামচ, লবণ পরিমাণমতো, জিরা বাটা ১ চা চামচ, চিনি ১ চা চামচ, আদা বাটা ১ চা চামচ, রসুন বাটা ১ চা চামচ, পেঁয়াজ কুচি আধা কাপ, কাঁচামরিচ বাটা আধা চা চামচ, গোলমরিচ গুঁড়া আধা চা চামচ, জল পরিমাণমতো, পাউরুটি স্লাইস ৩-৪টি, দুধ ৫০০ গ্রাম, ডিম ৩-৪টি, বিস্টু্কটের গুঁড়া ১ কাপ, তেল ২ কাপ, এলাচ ও দারুচিনি ৩-৪টি।
প্রস্তুতপ্রণালি : কিমা তৈরি : মাংসের কিমা ভালো করে ধুয়ে প্রেসারকুকারে চুলায় দিয়ে তাতে কিমা, লবণ, কাঁচামরিচ বাটা, পেঁয়াজ কুচি, দারুচিনি ও এলাচ, গোলমরিচ গুঁড়াসহ সব মসলা বাটা, চিনি, জল ও তেল দিয়ে সিদ্ধ করে নিতে হবে। তারপর নামিয়ে ঠাণ্ডা করে মিহি করে কেটে নিতে হবে
কাটলেট তৈরি : একটি পাত্রে ঘন করে ফুটানো দুধ নিয়ে পাউরুটির চারপাশ কেটে দুধের মধ্যে ভিজিয়ে রাখতে হবে ১০-১৫ মিনিট। দুধ ও পাউরুটি যেন মিশে যায়। তারপর ভালোভাবে মেখে মাংসের কিমাগুলো ওই মিশ্রণ করা পাউরুটির মধ্যে আবার ভালোভাবে মেখে কাটলেট বানিয়ে ডিমের সাদা অংশের মধ্যে ডুবিয়ে আবার টোস্টের গুঁড়ার সঙ্গে মিশিয়ে ডুবোতেলে লালচে করে ভেজে গরম গরম সসের সঙ্গে পরিবেশন করতে হবে।
মাটন কাঠি কাবাব
উপকরণঃ হাঁড় ছাড়া মাংস এক কেজি, কাবাব মশলা এক চা চামচ, পেঁয়াজ বাটা আধা কাপ, আদা-রসুন বাটা দুই টেবিল চামচ, পেঁপে বাটা এক টেবিল চামচ, কাঁচামরিচ বাটা এক চা চামচ, গরম মশলা এক চা চামচ, শাহী জিরা বাটা আধা চা চামচ, গাজর ২০০ গ্রাম, ক্যাপসিকাম ২০০ গ্রাম, টমেটো ২০০ গ্রাম, পেঁয়াজ টুকরা ১০-১৫টি, জায়ফল-জয়ত্রী আধা চা চামচ, টকদই আধা কাপ, টোস্ট বিস্কুট গুঁড়া দুই কাপ, তেল ভাজার জন্য, লবণ স্বাদমতো, কাঠি ১২টি, বেসন এক টেবিল চামচ, ডিম দুইটি
প্রণালীঃ: প্রথমে মাংস ভালো করে ধুয়ে ছোট ছোট টুকরা করে নিন। ডিম ফেটে টোস্টের গুঁড়া করে রাখুন, গাজর গোল গোল করে কেটে পেঁয়াজ ক্যাপসিকাম, টমেটো পিস করে আলাদা করে রাখুন।
দ্বিতীয়: একটি পাত্রে মাংস সামান্য তেল লবণ ও সব উপকরণ একসঙ্গে ভালোভাবে মেখে ৩০ মিনিট মেরিনেট করে রাখুন। একটি কাঠিতে এক পিস মাংস, এক পিস গাজর, এক পিস মাংস, এক পিস পেঁয়াজ, এক পিস মাংস, একপিস ক্যাপিসিকাম, টেমেটো ঢুকিয়ে কাঠিতে ভরে টোস্টের গুঁড়া ভালো করে মেখে ফেটা ডিমে ডুবিয়ে গরম ডুবো তেলে বাদামি করে ভেজে তেল কষিয়ে চাটনি বা সস দিয়ে গরম গরম পরিবেশন করুন মাটন কাঠি কাবাব।










Reciprocal Link
© Copyright 2006 All Rights Reserved
Design by Kishor Bhattacharjee

Contact Admin
About me